De Wet het nog sy teleskoop - ‘n wonderlike swart en silwer oog wat op die sterre kyk. Daarmee kan hy darem nog in sy verbeelding na ander wêrelde toe ontvlug. En sy... sy het vir Issie. Dis net so moeilik om van Issie te hou. Issie jok. Sy jok, want die waarhede van haar lewe is ‘n nagmerrie .
Die reënstorm wat die Sondag oor Halfpad uitsak, is maar die begin van ‘n aaklikge werklikheid vir die drie kinders - ‘n nagmerrie waaruit geen teleskoop se oog hulle kan laat ontsnap nie.
Die maan skyn so helder jy kan Jupiter sien - Paul C Venter, 1985 uitgegee deur Haum en 1989 deur Daan Retief uitgewers
John van der Berg is in 1913 op Edenbug in die Vrystaat gebore, waar hy ook sy hele skoolopleiding ontvang het. Na voltooing van sy skoolloopbaan, besoek hy die Grey-Universiteitskollege en gee daarna onderwys tot 1944. Daarna tree hy in die diens van die Suid- Afrikaanse Uitsaaikorporasie (SAUK)aanvanklik as omroeper. In 1947 word hy die Afrikaanse programorganiseerder in Durban tot en met 1952. Hierna verlaat hy die SAUK en wy hom uitsluitlik aan sy skryfwerk, veral vir die radio. Hy is in 1944 getroud en het vier seuns.